Events - Vormontwerp
Begin: 29/10/2019, 09:00
Einde: 07/11/2019, 12:00
In hierdie kursus, aangebied deur die Taalsentrum se Kommunikasielab, sal deelnemers leiding kry oor die analise en kritiese evaluering van vorms, waarna hulle geleentheid sal kry om voorstelle te maak oor hoe die vorms verbeter kan word.
Hierdie kursus is prakties en interaktief met hedendaagse vorms wat geanaliseer, getoets en uiteindelik, na aanleiding van wat die toetsing uitwys, verbeter word.
Indien jy ooit in die werksplek vorms moet skep, ontwikkel of aanpas, dan is hierdie kursus vir jou!
· Jy sal vorms kan skep wat 'n goeie balans handhaaf tussen inhoud en visuele ontwerp om inligting akkuraat oor te dra en in te samel
· Jy sal 'n goeie begrip hê van navorsingsbevindings oor algemene probleme in vormontwerp, wat jou sal toerus om ingeligte besluite te neem wanneer jy self 'n vorm ontwerp
Ons bied hierdie kursus oor twee weke aan met vier oggendsessies, wat deur 'n aanlyn komponent aangevul word. Die kontaksessies vind op in die oggend van 09:00 tot 12:00 plaas in die Taalsentrum se Seminaarkamer in Kleine Bosch, Banhoekweg 44, Stellenbosch op:
· 29 en 31 Oktober, 4 en 7 November 2019
Skakel met Michelle Pieters vir besonderhede by michellep@sun.ac.za of 021 808 2812, of klik hier om in te skryf: https://bit.ly/2IH5bE1